'ساڈن ژۅن ڈبلن چھُے۔' غلام خانن تروو 'ڈبلن' لفظس پٮٹھ زور۔ شاید یہِ وننہ مۅکھہ زِ یُتھ نہ دپکھ لیٚوژ لوٚنگ ما چُھ۔ تہِ چُھ پور ساڈن ژۅن ڈبلن۔ مگر شاہہ مالہِ زن نہ اتھ ستٍۍ کانہہ تہِ غرض مطبل اوس۔ سۅ ٲس چھرا کۅکرس وچھان تہ ؤچھۍ ؤچھۍ أندرۍ شاد مرگ گژھان۔ تمہِ تروو کۅکر پتھر تہ ہمسایہ مکانچہ دارِ کُن نظر تُلتھ دِتُن بُمن درسہ۔ امہِ پتہ ؤژھ بیٚیہِ خاندارس کُن، مگر برونٹھمہِ کھۅتہ ہنا تھدِ پہن۔